**219/2018. (IX.13.) Kgy. sz. határozat**

Szombathely Megyei Jogú Város Közgyűlése a „Javaslat a „Nemzeti Ovi-Sport Program” keretében új pályázatok benyújtásával kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés támogatja, hogy Szombathely Megyei Jogú Város Önkormányzata által fenntartott óvodák közül a Szombathelyi Margaréta Óvodában (9700 Szombathely, Margaréta u. 1.), a Szombathelyi Napsugár Óvodában (9700 Szombathely, Pázmány P. krt. 26/a), a Szombathelyi Szivárvány Óvodában (9700 Szombathely, Deák F. u. 39/a) és a Szombathelyi Vadvirág Óvodában (9700 Szombathely, Selmec u. 2.) multifunkcionális pályák létesüljenek.
2. A Közgyűlés a program megvalósításához szükséges óvodánkénti bruttó 4.500.000 Ft önkormányzati önrészt költségvetésében biztosítja.
3. A Közgyűlés az Ovi-Foci Közhasznú Alapítvány és Szombathely Megyei Jogú Város Önkormányzata közötti „Sport-fejlesztési Program megvalósítására” szóló Támogatási Szerződést – az előterjesztés mellékletében foglaltak szerint – jóváhagyja és felhatalmazza a Polgármestert annak aláírására.
4. A Közgyűlés
* a 10029/1. helyrajzi számon nyilvántartott és bejegyzett, természetben Szombathely, Margaréta u. 1. szám alatt található Szombathelyi Margaréta Óvoda területén,
* a 8157/21. helyrajzi számon nyilvántartott és bejegyzett, természetben Szombathely, Pázmány Péter krt. 26/a. szám alatt található Szombathelyi Napsugár Óvoda területén,
* a 6055/2. helyrajzi számon nyilvántartott és bejegyzett, természetben Szombathely, Deák Ferenc u. 39/b. szám alatt található Szombathelyi Szivárvány Óvoda területén és
* a 7717. helyrajzi számon nyilvántartott és bejegyzett, természetben Szombathely, Selmec u. 2. szám alatt található Szombathelyi Vadvirág Óvoda területén TAO-pályázati forrásból történő fejlesztés keretében megvalósuló a Szombathely Megyei Jogú Város Önkormányzata tulajdonába kerülő beruházás vonatkozásában, a műszaki átadás-átvétel napját követő 15 év időtartamig az Önkormányzat a tulajdonjogát fenntartja, nem idegeníti el, valamint 15 éven át sportcéllal működteti.

**Felelősök:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

(A végrehajtásért felelős:

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** 1. pont: azonnal

 2. pont: a költségvetési rendelet következő módosításakor

3. pont: a támogató Ovi-Foci Közhasznú Alapítvány által meghatározott eljárásrend szerint

4. pont: azonnal